《题閒閒公梦归诗后用叔通韵》
金朝·刘从益

学道几人知道味，谋生底物是生涯。庄周枕上非真蝶，乐广杯中亦假蛇。

身后功名半张纸，夜来鼓吹一池蛙。梦间说梦重重梦，家外忘家处处家。

作者简介：应州浑源人，字云卿。精于经学。卫绍王大安元年进士。累官监察御史，坐与当路辨曲直，得罪去。起为叶县令，修学励俗，请减岁课一万石。召授应奉翰林文字。卒年四十四。有《蓬门集》。